କେନ୍ଦ୍ର ସରକାରଙ୍କୁ ପଠାଇଥିବା ସୁପାରିଶ ପତ୍ରରେ ମୁଖ୍ୟ ମନ୍ତ୍ରୀ ଦର୍ଶାଯାଇଛନ୍ତି ଯେ ଅଭୟକାନ୍ତ ପାଠକ ଅତ୍ୟଧିକ ଦୁର୍ନୀତିରେ ଲିପ୍ତ ଥିବା ଜଣେ ଅଫିସର । ପାଠକ ଓ ତାଙ୍କ ପୁଅ ଆକାଶଙ୍କ ପାଖରେ ୨୦ କୋଟିରୁ ଅଧିକ ଟଙ୍କାର ସମ୍ପତ୍ତି ଠାବ ହୋଇଛି ବୋଲି ସେ ଲେଖିଛନ୍ତି ।
Share this:
ଭୁବନେଶ୍ୱରଃ ବିପୁଳ ଆୟ-ବହିର୍ଭୁତ ସମ୍ପତ୍ତି ଠୁଳ କରିବା ଅଭିଯୋଗର ସାମନା କରି ଭିଜିଲାନ୍ସ ହାତରେ ଗିରଫ ହୋଇଥିବା ଓ ଏବେ ଜେଲରେ ଥିବା ଆଇ.ଏଫ.ଏସ. ଅଫିସର ଅଭୟକାନ୍ତ ପାଠକଙ୍କୁ ବାଧ୍ୟତାମୂଳକ ଅବସର ଦିଆଯିବା ନିଶ୍ଚିତ ଲାଗୁଛି । ତାଙ୍କୁ ବାଧ୍ୟତାମୂଳକ ଅବସର ଦେବା ପାଇଁ କେନ୍ଦ୍ର ସରକାରଙ୍କୁ ସୁପାରିସ କରିଛନ୍ତି ମୁଖ୍ୟ ମନ୍ତ୍ରୀ ନବୀନ ପଟ୍ଟନାୟକ ।
ଏହି ସୁପାରିସ ପତ୍ରରେ ମୁଖ୍ୟ ମନ୍ତ୍ରୀ ଦର୍ଶାଯାଇଛନ୍ତି ଯେ ଅଭୟକାନ୍ତ ପାଠକ ଅତ୍ୟଧିକ ଦୁର୍ନୀତିରେ ଲିପ୍ତ ଥିବା ଜଣେ ଅଫିସର । ସେ ଓ ତାଙ୍କ ପୁଅ ଆକାଶକୁ ଭିଜିଲାନ୍ସ ଗିରଫ କରିଛି ଏବଂ ବାପ ଓ ପୁଅଙ୍କ ପାଖରେ ୨୦ କୋଟିରୁ ଅଧିକ ଟଙ୍କାର ସମ୍ପତ୍ତି ଭିଜିଲାନ୍ସ ଠାବ କରିଛି ବୋଲି ବି ସେ ଲେଖିଛନ୍ତି । ଲକଡାଉନ୍ ବେଳେ ଅଭୟକାନ୍ତ ଓ ତାଙ୍କ ପୁଅ ଆକାଶ ପାଠକ ଚାଟାର୍ଡ ଫ୍ଲାଇଟରେ ଦେଶର ବିଭିନ୍ନ ସ୍ଥାନକୁ ଯାଇ ପଞ୍ଚ ତାରକା ଓ ସପ୍ତତାରକା ହୋଟେଲରେ ରହୁଥିଲେ ଓ ଅୟସ ଆରାମ କରିଥିଲେ ବୋଲି ଏହି ଚିଠିରେ କୁହାଯାଇଛି ।
ପୋଲିସ ହେଫାଜତରେ ଆକାଶ ପାଠକ (ମଝି) (ଫାଇଲ୍ ଫଟୋ)
ଅଭୟକାନ୍ତ ପାଠକ ରାଜ୍ୟର ଜଙ୍ଗଲ ବିଭାଗରେ ପିସିସିଏଫ୍ (ଯୋଜନା, କାର୍ଯ୍ୟକ୍ରମ ଓ ଜଙ୍ଗଲକରଣ) ଭାବରେ କାର୍ଯ୍ୟ କରୁଥିଲେ । ତାଙ୍କ ବାସଭବନ ଓ ଅଫିସ ସମେତ ବିଭିନ୍ନ ସ୍ଥାନରେ ଭିଜିଲାନ୍ସ ରେଡ୍ ହେବା ପରେ ତାଙ୍କୁ ଓ ତାଙ୍କ ପୁଅ ଆକାଶ ପାଠକଙ୍କୁ ନଭେମ୍ବର ୨୭ ତାରିଖରେ iିରଫ କରାଯାଇଥିଲା । ଏବେ ବାପ ଓ ପୁଅ ଭୁବନେଶ୍ୱରର ଝାରପଡ଼ା ଜେଲରେ ଅଛନ୍ତି ।
ଭିଜିଲାନ୍ସ ବିଭାଗ ଏ ପର୍ଯ୍ୟନ୍ତ ପାଠକ ବାପ-ପୁଅଙ୍କ ୨୦ କୋଟିରୁ ଅଧିକ ଟଙ୍କାର ଆୟ-ବହିର୍ଭୁତ ସମ୍ପତ୍ତି ଅର୍ଜନର ପ୍ରମାଣ ପାଇଥିବା କୁହାଯାଉଛି । ଅଭୟକାନ୍ତ ଓ ଆକାଶଙ୍କ କଥିତ ଦୁର୍ନୀତିରେ ଗଞ୍ଜାମ ଗୋପାଳପୁରର ବିଜେଡି ବିଧାୟକ ପ୍ରଦୀପ ପାଣିଗ୍ରାହୀ ବି ଛନ୍ଦି ହୋଇପଡ଼ିଛନ୍ତି ଓ ଗିରଫ ହୋଇ ଜେଲରେ ଅଛନ୍ତି ।
"ଜାଲିଆତି, ଠକେଇ ଓ ବେରୋଜଗାର ଯୁବକଙ୍କୁ ଟାଟା ମୋଟର୍ସରେ ଚାକିରି ଦେବାର ମିଥ୍ୟା ପ୍ରତିଶ୍ରୁତି ଦେବା ଅଭିଯୋଗରେ ତାଙ୍କ ପୁଅ ଆକାଶ ପାଠକଙ୍କୁ ବି କ୍ରାଇମ ବ୍ରାଞ୍ଚ ଗିରଫ କରିଛି । ଏହି ମାମଲାରେ ଟାଟା ମୋଟର୍ସ ଦ୍ୱାରା ଏଫ୍.ଆଇ.ଆର୍. ଦାଖଲ କରାଯାଇଥିଲା," ସୁପାରିସ ପତ୍ରରେ ଲେଖିଛନ୍ତି ପଟ୍ଟନାୟକ ।
ନଭେମ୍ବର ୨୫ ଓ ୨୬ ତାରିଖରେ ଭୁବନେଶ୍ୱର ଭିଜିଲାନ୍ସ କୋର୍ଟରୁ ଜାରି ହୋଇଥିବା ସର୍ଚ୍ଚ ୱାରେଣ୍ଟ ବଳରେ ଭିଜିଲାନ୍ସ ବିଭାଗ ଅଭୟକାନ୍ତ ପାଠକ ଓ ତାଙ୍କ ପୁଅଙ୍କ ଭୁବନେଶ୍ୱର, ମୁମ୍ବାଇ, ପୁଣେ ଓ ବିହାରର ଅନେକ ସ୍ଥାନରେ ଏକକାଳୀନ ଚଢ଼ାଉ କରିଥିଲା । ଉଭୟଙ୍କୁ ଗିରଫ କରିବା ପରେ ଦୁର୍ନୀତି ନିବାରଣ (ସଂଶୋଧନ) ଅଧିନିୟମ, ୨୦୧୮ର ଅନେକ ଦଫାରେ ସେମାନଙ୍କ ବିରୋଧରେ ଏକ ମାମଲା ରୁଜୁ ହୋଇଥିଲା ।
ବଲିଉଡ ପ୍ରେମରେ ଆଫ୍ରିକୀୟ ଭାଇ ଭଉଣୀ; ଭାରତୀୟ କହିଲେ 'ବହୁତ Hard'
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
